
DR.31.3.2010 1 

 

MALAYSIA 

DEWAN RAKYAT 

Rabu, 31 Mac 2010 

Mesyuarat dimulakan pada pukul 10.00 pagi 

DOA 

Timbalan Yang di-Pertua (Datuk Dr. Haji Wan Junaidi Tuanku Jaafar) 

mempengerusikan Mesyuarat] 

 

 

JAWAPAN-JAWAPAN LISAN BAGI PERTANYAAN-PERTANYAAN 

 

1. Dato' Ismail bin Kasim [Arau] minta Perdana Menteri menyatakan 
apakah Kerajaan bercadang ataupun mempunyai perancangan untuk meletakkan 
seluruh agensi-agensi yang terlibat dalam penguatkuasaan undang-undang 
maritim negara di bawah satu agensi sahaja iaitu Agensi Penguatkuasaan Maritim 
Malaysia (APMM). 

 Timbalan Menteri di Jabatan Perdana Menteri [Datuk Haji Ahmad bin 
Haji Maslan]:  Tuan Yang di-Pertua, terima kasih Yang Berhormat Arau. 
Penguatkuasaan undang-undang negara dalam Zon Maritim Malaysia sebelum ini 
telah diuruskan secara berasingan oleh 11 jabatan dan agensi kerajaan iaitu 
Pasukan Gerakan Marin, Unit Udara Polis, tentera Laut, tentera udara, Jabatan 
Laut, Jabatan Perikanan, Jabatan Kastam, Jabatan Alam Sekitar, Sistem 
Pengawasan Laut (SWASLA), Pusat Penyelarasan Penguatkuasaan Maritim 
Lumut dan Direktorat Maritim Bahagian Keselamatan Negara.   

Ini melibatkan 5,300 anggota dan 486 buah kapal dan bot. Agensi-agensi 
yang berkaitan telah mengambil langkah bersendirian untuk mengembangkan 
organisasi masing-masing. Dalam masa penguatkuasaan, ianya telah 
menyebabkan pertindihan fungsi dan bidang kuasa, pertindihan kawasan operasi 
serta persaingan perolehan aset.  

Kerajaan telah memutuskan bahawa negara perlu mengubah pendekatan 
penguatkuasaan maritim secara berasingan itu kepada konsep tunggal bagi 
menguatkuasakan semua undang-undang persekutuan di laut dengan 
menubuhkan Agensi Penguatkuasaan Maritim Malaysia (APMM).   

Penubuhan ini dibuat melalui konsep penggabungan aset-aset pasukan 
marin, tentera laut, jabatan kastam, jabatan laut dan jabatan perikanan. Keputusan 
yang diambil kerajaan ini juga merupakan trend di kebanyakan negara berpantai 
yang lebih cenderung ke arah sebuah agensi yang khusus atau lebih dikenali 
sebagai coast guard.   

APMM telah dan sedang merangka langkah-langkah yang sesuai untuk 
mencapai matlamat agensi tunggal penguat kuasa maritim menjelang bulan Ogos 
2011. Walau bagaimanapun, fungsi dan kuasa yang berkaitan dengan 
penggubalan dasar, kuasa, kawal selia, pelesenan, penyelidikan, pembangunan, 
pemeliharaan sumber dan tugas-tugas lain yang tidak ada kaitan dengan 
penguatkuasaan serta mencari dan menyelamat dikekalkan kepada agensi-agensi 
maritim sedia ada.   



MALAYSIA DEWAN RAKYAT Rabu, 31 Mac 2010 Mesyuarat dimulakan pada pukul 10.00 pagi DOA Timbalan Yang di-Pertua (Datuk Dr. Haji Wan Junaidi Tuanku Jaafar) mempengerusikan Mesyuarat]. JAWAPAN-JAWAPAN LISAN BAGI PERTANYAAN-PERTANYAAN. 1. Dato' Ismail bin Kasim [Arau] minta Perdana Menteri menyatakan apakah Kerajaan bercadang ataupun mempunyai perancangan untuk meletakkan seluruh agensi-agensi yang terlibat dalam penguatkuasaan undang-undang maritim negara di bawah satu agensi sahaja iaitu Agensi Penguatkuasaan Maritim Malaysia (APMM). Timbalan Menteri di Jabatan Perdana Menteri [Datuk Haji Ahmad bin Haji Maslan]: Tuan Yang di-Pertua, terima kasih Yang Berhormat Arau. Penguatkuasaan undang-undang negara dalam Zon Maritim Malaysia sebelum ini telah diuruskan secara berasingan oleh 11 jabatan dan agensi kerajaan iaitu Pasukan Gerakan Marin, Unit Udara Polis, tentera Laut, tentera udara, Jabatan Laut, Jabatan Perikanan, Jabatan Kastam, Jabatan Alam Sekitar, Sistem Pengawasan Laut (SWASLA), Pusat Penyelarasan Penguatkuasaan Maritim Lumut dan Direktorat Maritim Bahagian Keselamatan Negara. Ini melibatkan 5,300 anggota dan 486 buah kapal dan bot. Agensi-agensi yang berkaitan telah mengambil langkah bersendirian untuk mengembangkan organisasi masing-masing. Dalam masa penguatkuasaan, ianya telah menyebabkan pertindihan fungsi dan bidang kuasa, pertindihan kawasan operasi serta persaingan perolehan aset. Kerajaan telah memutuskan bahawa negara perlu mengubah pendekatan penguatkuasaan maritim secara berasingan itu kepada konsep tunggal bagi menguatkuasakan semua undang-undang persekutuan di laut dengan menubuhkan Agensi Penguatkuasaan Maritim Malaysia (APMM). Penubuhan ini dibuat melalui konsep penggabungan aset-aset pasukan marin, tentera laut, jabatan kastam, jabatan laut dan jabatan perikanan. Keputusan yang diambil kerajaan ini juga merupakan trend di kebanyakan negara berpantai yang lebih cenderung ke arah sebuah agensi yang khusus atau lebih dikenali sebagai coast guard. APMM telah dan sedang merangka langkah-langkah yang sesuai untuk mencapai matlamat agensi tunggal penguat kuasa maritim menjelang bulan Ogos 2011. Walau bagaimanapun, fungsi dan kuasa yang berkaitan dengan penggubalan dasar, kuasa, kawal selia, pelesenan, penyelidikan, pembangunan, pemeliharaan sumber dan tugas-tugas lain yang tidak ada kaitan dengan penguatkuasaan serta mencari dan menyelamat dikekalkan kepada agensi-agensi maritim sedia ada.